**Edele Christiane Margrethe Schreiber** (født 4. oktober 1822 på Voss, død 23. november 1898 i Kristiania) var en norsk malerinne, kjent for sine portrettmalerier.

Hun reiste i likhet med Aasta Hansteen noen år før, til København i 1852 for å gå i lære hos Jørgen Roed. Som Hansteen og Hedevig Erichsen var hun blant de første kvinnelige studenter ved kunstakademiet i Düsseldorf, hun var der vinteren 1854-55 og lærte hos Adolph Tidemand. Der møtte hun i 1854 den svenske maleren Sophie Ribbing (1835–94) som ble hennes livsledsagerske. Etter å ha stilt ut i Christiania Kunstforening 1855 var hun 1855–57 i Paris hos Jean-Baptiste-Ange Tissier i en kunstnerkoloni sammen med Ribbing, Hansteen, den svenske Amalia Lindegren og Marie Aarestrup fra Bergen. Hun malte to mannsakter i denne tiden, i dag ved Stavanger kunstmuseum. 
Schreiber og Hansteen ble i 1858 de første kvinnelige mottakere av Statens Reisestipend. Etter et par år i Kristiania, kunne altså Schreiber og Ribbing ta kunstneropphold 1860-61 i Roma der de tilbrakte mye tid med sin gode venn Bjørnstjerne Bjørnson. Hun stilte ut på den Nordiske Kunst- og Industriutstillingen i Stockholm 1866 og ved Verdensutstillingen i Paris (1867). Schreiber var i Roma med Schäffers legat 1876-77, der hun blant annet var i koloni med John Paulsen. Etter dette etablerte hun seg i Kristiania fast. Christiane Schreiber portretterte også kong Oscar I og hans dronning Josefine av Norge og Sverige.

* Bjørnstjerne Bjørnson, malt 1857 (Maihaugen, avd. Aulestad) Bjørnstjerne Bjørnson, malt 1857 (Maihaugen, avd. Aulestad)
* Balthazar Mathias Keilhau, malt 1857 (Min.-Geol. Museum, UiO) Balthazar Mathias Keilhau, malt 1857 (Min.-Geol. Museum, UiO)
* Andreas Faye, malt 1861 (Rektorgalleriet, UiA) Andreas Faye, malt 1861 (Rektorgalleriet, UiA)

Faren Peter August Schreiber (1788-1865) var født i Roskilde og kom til Norge som militær. Moren var Christiane Margrethe Jersin, født 1798 på Voss, og datter av eidsvollmannen Georg Burchard Jersin (1767-1827). Christiane fikk en bror Georg Burchart Schreiber (født 1821), Da moren døde i 1822 giftet faren Peter August giftet seg med sin kones søster, Sophie Elisabeth Jersin (1803-69). Christiane flyttet med familien til Bergen i 1832 og senere til Stavanger der faren ble tollkasserer.

Referanser
----------

1. ↑   Norsk kunstnerleksikon, Norsk kunstnerleksikon ID Christiane\_Schreiber, besøkt 9. oktober 2017[Hentet fra Wikidata]
2. ↑   KulturNav, KulturNav-ID e8941cd6-3277-4cc0-abf9-6e2299a2f02c, besøkt 9. oktober 2017[Hentet fra Wikidata]
3. ↑  Dietrichson, Lorentz (1991). *Norges kunsts historie. bind 3*. Oslo: Messel. s. 132. ISBN 8276310001.
4. ↑  «Etterkommere etter Georg Burchart Jersin». DIS-forum.
5. 1 2 3  Wichstrøm, Anne; Falck, Sissel (1997). *Kvinneliv, kunstnerliv: kvinnelige malere i Norge før 1900*. Oslo: Gyldendal. s. 28-31. ISBN 8205193622. CS1-vedlikehold: Flere navn: forfatterliste (link)
6. ↑  Bjørnstjerne Bjørnson og Bodil Nævdal (red.) (1990). *God morgen, Rosalinde!*. Cappelen.
7. ↑  John Paulsen (1900). *Mine erindringer*. Gyldendal.
8. ↑  «Peter August Schreiber».
9. ↑  «Slektsforum :: Vis emne - Etterkommere etter Georg Burchardt Jersin». *www.disnorge.no*. Besøkt 4. februar 2016.

|  |  |
| --- | --- |
| Oppslagsverk/autoritetsdata | Norsk kunstnerleksikon **·** Historisk befolkningsregister **·** Geni **·** KulturNav
 |